Wɔde ma dwom kyerɛfo. Dawid dwom. Ayeyi dwom.109 O Onyankopɔn, wo na miyi wo ayɛ;+ nyɛ komm.2 Efisɛ nnebɔneyɛfo ne nkontompofo bue wɔn ano tia me.Wɔde atoro tɛkrɛma keka me ho nsɛm;+3 Wotwa me ho hyia keka nsɛm a ɛyɛ yaw kyerɛ me,Na wɔko tia me kwa.+4 Wɔsɔre tia me de tua me dɔ so ka;+Nanso me de, mpae ara na mebɔ.5 Wɔde bɔne tua me papayɛ so ka,+Na wɔde ɔtan tua me dɔ so ka.+6 Ma ɔdebɔneyɛfo nni no so;Ma ɔsɔretiafo nnyina ne nsa nifa so.7 Sɛ wobu no atɛn a, ma onni fɔ;*Ne mpaebɔ mpo, ma wommu no sɛ ɛyɛ bɔne.+8 Ma ne nna nyɛ kakraa bi;+Ne hwɛfo adwuma no, ma obi foforo nyɛ.+9 Ma ne mma* nyɛ nnyankaNa ne yere nyɛ okunafo.10 Ma ne mma* nkyinkyin nsrɛsrɛ ade;Ma womfi wɔn amamfo so nkɔhwehwɛ aduan.11 Sɛ ɛka na ɔde obi a, ma onii no nnye ne ho nneɛma nyinaa,Na ma ahɔho mfom n’agyapade.12 Mma obiara nnna ayamye* adi nnkyerɛ no,Na ne mma a wɔayɛ nnyanka no, mma obiara nnhu wɔn mmɔbɔ.13 Ma n’asefo ase nhyew.+Ma wɔmpopa wɔn din mfi awo ntoatoaso mu.14 Ma Yehowa nkae n’agyanom mfomso,+Na ne maame bɔne nso, mma wɔmmpopa mmfi hɔ.15 Ma Yehowa nkae wɔn mfomso daa;Ɔmpopa wɔn din mfi asaase so;+16 Efisɛ wankae anna adɔe* adi,+Na mmom mmɔborɔwafo, ahiafo, ne wɔn a wɔn koma abubu na ɔtaa wɔn so+Sɛnea ɛbɛyɛ a obekum wɔn.+17 Nea na ɔpɛ ara ne sɛ ɔbɛdome nkurɔfo, enti nnome baa no so;N’ani annye ho sɛ obehyira nkurɔfo, enti wannya nhyira biara;18 Nnome furaa no sɛ ntama.Ebeguu no so sɛ nsu;Eguu ne nnompe mu sɛ ngo.19 Ma nnome mfura no sɛ ntama,+Na ɛnyɛ sɛ abɔso* a ɔde bɔ n’asen daa.20 Eyi ne akatua a Yehowa de bɛma nea ɔne me di asi,+Ne wɔn a wɔka me* ho nsɛmmɔne.21 Nanso wo Awurade Tumfo Yehowa,Wo din nti,+ di m’asɛm ma me.Gye me, efisɛ wo dɔ a enni huammɔ nni ano.+22 M’asɛm yɛ mmɔbɔ na ahia me,+Na me koma abubu.+23 Mete sɛ sunsuma a ɛretwam akɔ;Wɔaporow me agu sɛ ntutummɛ.24 Akɔnkyen* nti, me nkotodwe hinhim;Mafɔn ayɛ ketekete, na merehi.*25 Nkurɔfo tweetwee me.+Wohu me a, wɔwosow wɔn ti.+26 O Yehowa, me Nyankopɔn, boa me;Wo dɔ a enni huammɔ nti, gye me.27 Ma wonhu sɛ ɛyɛ wo nsa na agye me;O Yehowa, ma wonhu sɛ wo na woayɛ.28 Ma wɔnnome me, nanso wo de, hyira me.Sɛ wɔsɔre tia me a, ma wɔn ani nwu;Nanso w’akoa de, ma onni ahurusi.29 Ma wɔn a wɔne me di asi no mfura animguase,Na wɔnhyɛ aniwu sɛ ataade.*+30 Mede m’ano beyi Yehowa ayɛ paa;Meyi no ayɛ wɔ nnipa bebree mu.+31 Efisɛ obegyina ohiani nsa nifa so,Na wagye no afi wɔn a wɔkasa tia no* no nsam.
twi_Latn